# Προσφορά για δωρεάν μαθήματα της Δανέζικης γλώσσας

Καλώς ήρθατε στο Δήμο xxx .

Ως ξένος, ο οποίος έχει κλείσει τα δεκαοκτώ του χρόνια και έχει εγκατασταθεί στο Δήμο, έχετε την ευκαιρία να παρακολουθήσετε δωρεάν μαθήματα της Δανέζικης γλώσσας. Αν επιθυμείτε να μάθετε τα Δανέζικα – τώρα ή αργότερα διαβάστε προσεκτικά αυτή την ενημερωτική επιστολή.

## Πώς να αρχίσω μαθήματα της Δανέζικης γλώσσας;

## Αν θέλετε να αρχίσετε μαθήματα Δανέζικης γλώσσας, θα πρέπει να απευθυνθείτε στο xxx το αργότερο σε δύο εβδομάδες από την παραλαβή αυτής της επιστολής. Θα σας παραπέμψουν στο κέντρο ξένων γλωσσών xxx, όπου θα ξεκινήσετε τα μαθήματα το αργότερο σε δύο εβδομάδες από την παραπομπή αυτή. Έχετε επίσης τη δυνατότητα να επιλέξετε κάποιο άλλο κέντρο ξένων γλωσσών εκτός του xxx. Μπορείτε να μάθετε περισσότερα σχετικά με τα διάφορα κέντρα γλωσσών, όταν επικοινωνήσετε με το δήμο.

## ΣΗΜΑΝΤΙΚΟ

Το δικαίωμά σας για μαθήματα της Δανέζικης γλώσσας (Μαθήματα της Δανέζικης γλώσσας με στόχο την προετοιμασία για την αγορά εργασίας) ισχύει για 1 χρόνο και έξι μήνες από την ημέρα που θα λάβετε την προσφορά για εκμάθηση της γλώσσας. Αυτό ισχύει ακόμα και αν δεν εμφανιστείτε.

**Αν δεν επικοινωνήσετε με το δήμο εντός δύο εβδομάδων, το διάστημα του ενός έτους και έξι μηνών θα υπολογιστεί αρχής γενομένης 4 εβδομάδες μετά από από την παραλαβή αυτής της επιστολής.**

Αυτό σημαίνει, ότι για την κάθε ημέρα που περνά μετά από τις 4 εβδομάδες, θα έχετε λιγότερο χρόνο για να ολοκληρώσετε τις 250 ώρες εκμάθησης. Σε περίπτωση που δεν ολοκληρώσετε τις 250 ώρες εκμάθησης μέσα σε 1 χρόνο και 6 μήνες, δεν θα έχετε τη δυνατότητα να συμμετέχετε αργότερα στα μαθήματα αυτά.

Σε περίπτωση που επιθυμείτε να συμμετέχετε στα μαθήματα της Δανέζικης γλώσσας, αλλά δεν μπορείτε λόγω ασθένειας, μητρότητας ή εργασίας θα πρέπει να επικοινωνήσετε με το δήμο για να αναβληθεί η ημερομηνία έναρξης, βλ. Περισσότερες πληροφορίες.

## Τι μαθήματα μπορώ να παρακολουθήσω;

**Μαθήματα Δανέζικης γλώσσας με στόχο την προετοιμασία για την αγορά εργασίας**

* Μια τάξη αρχαρίων για 250 ώρες μαθημάτων σε 5 ενότητες των 50 ωρών.
* Υπάρχουν μαθήματα και τις πρωινές και τις βραδινές ώρες
* Η προσφορά ισχύει **μέχρι 1 χρόνο και 6 μήνες** από την ημέρα, που θα λάβετε την προσφορά για δωρεάν μαθήματα. Αυτό το χρονικό όριο ισχύει ακόμα και αν δεν εμφανιστείτε.
* Αν ολοκληρώσετε τις 250 ώρες μέσα στο χρονικό διάστημα του 1 έτους και 6 μηνών, έχετε τη δυνατότητα να παρακολουθήσετε περισσότερα μαθήματα Δανέζικης γλώσσας συνεχίζοντας σε κάποιο τμήμα Σπουδών της Δανέζικης γλώσσας.

**Πρόγραμμα εκμάθησης της Δανέζικης γλώσσας**

* Το πρόγραμμα εκμάθησης της Δανέζικης γλώσσας, δεδομένης της ευρύτητας του, χωρίζεται σε 6 ενότητες και ολοκληρώνεται με κρατικές εξετάσεις.
* Υπάρχουν 3 επίπεδα προγραμμάτων εκμάθησης της Δανέζικης γλώσσας: Προγράμματα εκμάθησης της Δανέζικης γλώσσας 1, 2 και 3.
* Μπορείτε να ξεκινήσετε ένα πρόγραμμα εκμάθησης της Δανέζικης γλώσσας εφόσον έχετε ολοκληρώσει τις 250 ώρες μαθημάτων της Δανέζικης γλώσσας με στόχο την προετοιμασία για την αγορά εργασίας μέσα στο χρονικό περιθώριο του 1 έτους και 6 μηνών.
* Ολοκληρώνοντας τις 250 ώρες μαθημάτων και βάσει μιας εξέτασης θα καταταγείτε στο κατάλληλο επίπεδο του προγράμματος εκμάθησης της Δανέζικης γλώσσας και στην ενότητα που σας ταιριάζει σύμφωνα με τις ικανότητές σας.
* Έχετε το δικαίωμα εγγραφής στο πρόγραμμα εκμάθησης της Δανέζικης γλώσσας **το αργότερο 3 χρόνια** από τη στιγμή που θα αποκτήσετε το δικαίωμα μετά από την ολοκλήρωση των μαθημάτων της Δανέζικης γλώσσας με στόχο την προετοιμασία για την αγορά εργασίας.

Μαζί με την επιστολή αυτή θα βρείτε ένα φυλλάδιο που παρουσιάζει τη σύνθεση των διάφορων προσφορών.

## Για ποιους ισχύουν οι πληροφορίες αυτές;

* **Για ξένους,** 1) οι οποίοι είναι 18 ετών και οι οποίοι 2) δεν έχουν παραπεμφθεί σε μαθήματα Δανέζικης γλώσσας πριν την 1 Ιανουαρίου του 2014 και οι οποίοι 3) δεν είναι πρόσφυγες ούτε άτομα που έχουν επανενωθεί με έναν πρόσφυγα μέλος της οικογένειά τους, ή μετανάστες ή Δανοί.
* **Οι Γροιλανδοί, οι κάτοικοι των Νήσων Φέροε και οι ομογενείς** έχουν το δικαίωμα συμμετοχής στην ίδια προσφορά με τους παραπάνω ξένους.

Ως μέρος ενός προγράμματος ένταξης οι πρόσφυγες και τα άτομα που έχουν επανενωθεί με την οικογένεια τους έχουν τη δυνατότητα να γραφτούν στο πρόγραμμα εκμάθησης της Δανέζικης γλώσσας αμέσως.

## Περισσότερες πληροφορίες

Αν χρειαστείτε περισσότερες πληροφορίες μπορείτε να επικοινωνήσετε με το xxx στο τηλέφωνο xxx ή στην ηλεκτρονική διεύθυνση xxx.